Käiguvahetus 5-lt > 6-ndale käib veel sellise momendi jõnksuga, mis paneb pilli vibama. Sellist võimu muude pillidega ei kohta   Kui kiirused lähevad kiirteede suurusjärku 150 - 200 km/h, siis tuleb tõdeda, et 88,1 hj 7,600 p/min juures jääb asfaldil ikkagi aga väheks ning ainult momendiga seda ära ei korva. Möödumised - käik alla, tuld - kuid lahtikeeratud Tuonodel sabas püsimiseks tuleb selle rattaga siiski natuke vaeva näha. Viimane pole aga kurnav kaltsu kuivaks väänamine, kust midagi ei tule, vaid pigem tore mõttetöö, sest pill on võimekas ja maha kellestki küll ei jää. Üks maailma paremaid  mootorratta otsesissepritseid, Weber-Marelli töötab koos CDI'ga veatult ning lisab vähesele hj oma panuse. Eesti maanteedel 6. käiku sisuliselt vaja ei ole. Ka selle ratta puhul on Eestis kohati raske leida käiku, millega sõita.